
Parlamentul României

Camera Deputaţilor
Comisia pentru apărare, ordine                                        Bucureşti, 08.09.2004                                                                                  

publică şi siguranţă naţională                                           P.L.X - 462/2004
Nr.32/482/2004

RAPORT

asupra proiectului de Lege privind aderarea României la Acordul între Părţile la Tratatul Atlanticului de Nord pentru securitatea informaţiilor, adoptat la Bruxelles la 6 martie 1997

1. În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură de urgenţă, cu proiectul de Lege privind aderarea României la Acordul între Părţile la Tratatul Atlanticului de Nord pentru securitatea informaţiilor, adoptat la Bruxelles la 6 martie 1997, trimis cu adresa nr. P.L. X - 462 din 30 august 2004  şi înregistrat sub nr. 32/482 din                31 august 2004.

Consiliul Legislativ, cu nr. 1028/15.06.2004, a avizat favorabil, acest proiect de lege, cu unele observaţii şi propuneri.

Comisia juridică, de disciplină şi imunităţi şi Comisia pentru politică externă, cu nr. 31/748 din 2.09.2004, respectiv nr. 33/PLX- 462 din 2.09.2004 au avizat favorabil acest proiect de lege.

Prin aderarea la acest acord, România face demersurile necesare pentru a deveni parte la acordurile încheiate între statele membre NATO. Acordul stabileşte principii comune pentru protecţia reciprocă şi siguranţa informaţiilor clasificate schimbate, asigurând un cadru general pentru standardele şi procedurile de securitate.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

Potrivit art. 51 şi 52 din Regulamentul Camerei Deputaţilor, la lucrările comisiei au participat, în calitate de invitaţi, doamna Irina Păcureţu - şef serviciu în cadrul ORNISS şi domnul Anton Nicolae - director adjunct ORNISS.

3. La lucrări au fost prezenţi un număr de 25 deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a Senatului.


În urma dezbaterii, în şedinţa din 8 septembrie 2004, cu unanimitate de voturi pentru, comisia a hotărât să supună proiectul de Lege privind aderarea României la Acordul între Părţile la Tratatul Atlanticului de Nord pentru securitatea informaţiilor, adoptat la Bruxelles la 6 martie 1997, Plenului Camerei Deputaţilor spre dezbatere şi adoptare, în forma prezentată de Guvern.
PREŞEDINTE,

Răzvan IONESCU

Red. consult. Roxana Rus 

        S.c. Anca Barb 

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege privind aderarea României la Acordul între Părţile la Tratatul Atlanticului de Nord pentru securitatea informaţiilor, adoptat la Bruxelles la 6 martie 1997, trimis cu adresa nr. P.L. X - 462 din 30 august 2004  şi înregistrat sub nr. 32/482 din 31 august 2004.


În raport de obiectul şi conţinutul său, proiectul de lege face parte din categoria legilor ordinare.

 PREŞEDINTE,

Răzvan IONESCU

